**ĮSAKYMAS**

**DĖL ŠILALĖS RAJONO SAVIVALDYBĖS ADMINISTRACIJOS PAREIGYBIŲ, DĖL KURIŲ PRIVALOMA KREIPTIS Į LIETUVOS RESPUBLIKOS SPECIALIŲJŲ TYRIMŲ TARNYBĄ DĖL INFORMACIJOS APIE ŠIAS PAREIGAS SIEKIANTĮ EITI ARBA EINANTĮ ASMENĮ PATEIKIMO, SĄRAŠO PATVIRTINIMO**

2023 m. spalio 23 d. Nr. DĮV-626

Šilalė

Vadovaudamasis Lietuvos Respublikos vietos savivaldos įstatymo 34 straipsnio 6 dalies 2 punktu, Lietuvos Respublikos korupcijos prevencijos įstatymo 17 straipsnio 5 dalimi:

* 1. T v i r t i n u Šilalės rajono savivaldybės administracijos pareigybių, dėl kurių privaloma kreiptis į Lietuvos Respublikos specialiųjų tyrimų tarnybą dėl informacijos apie šias pareigas siekiantį eiti arba einantį asmenį pateikimo, sąrašą:

1.1. skyriaus vedėjas;

1.2. seniūnijos seniūnas;

1.3. patarėjas (parengties pareigūnas), neįeinantis į struktūrinius padalinius;

1.4. vyriausiasis specialistas, neįeinantis į struktūrinius padalinius;

1.5. vyriausiasis inžinierius, neįeinantis į struktūrinius padalinius;

1.6. Investicijų ir statybos skyriaus vyriausiasis architektas;

1.7. asmenys, laikinai skiriami į 1.1–1.6 papunkčiuose nurodytas pareigas, kai nėra paskirto nuolat šias pareigas einančio asmens.

2. P r i p a ž į s t u netekusiu galios Šilalės rajono savivaldybės administracijos direktoriaus 2022 m. sausio 27 d. įsakymą Nr. DĮV-63 ,,Dėl Šilalės rajono savivaldybės administracijos ir uždarųjų akcinių bendrovių, kurių Šilalės rajono savivaldybei nuosavybės teise priklausančios akcijos suteikia daugiau kaip ½ balsų visuotiniame akcininkų susirinkime, pareigybių, dėl kurių privaloma kreiptis į Lietuvos Respublikos specialiųjų tyrimų tarnybą dėl informacijos apie šias pareigas siekiantį eiti arba einantį asmenį pateikimo, sąrašo patvirtinimo“.

1. P a v e d u šį įsakymą paskelbti Šilalės rajono savivaldybės interneto svetainėje [www.silale.lt](http://www.silale.lt).

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio įsakymo įteikimo suinteresuotam asmeniui dienos.

Administracijos direktorius Andrius Jančauskas